Okresná prokuratúra Vranov nad Topľou 
Nám. Slobody 5, 093 80 Vranov nad Topľou

Sp. zn. : Pv 978/12/7713	Vranov nad Topľou, 2.1.2013
EEČ : 2-61-13-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Vranov nad Topľou
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX

v období od XXXXX doposiaľ v obci XXXXX okr. Vranov nad Topľou, si ako zákonný otec mal. XXXXX nar. XXXXX, voči tejto úmyselne neplnil vyživovaciu povinnosť  tým, že si sám aktívne nehľadal zamestnanie, aby si tak mohol vyživovaciu povinnosť riadne a čas plniť, vyplývajúcu mu zo Zákona o rodine a to aj napriek tomu, že rozsudkom Okresného súdu  XXXXX, č.k. XXXXX zo dňa XXXXX bol zaviazaný prispievať na výživné na svoju maloletú dcéru XXXXX sumou 30,- Eur mesačne k rukám matky dieťaťa XXXXX, nar. XXXXX, čím dlhoval na výživnom poškodenej XXXXX sumu 450,- Eur,
lebo zanikla trestnosť činu
Odôvodnenie:
Uznesením povereného príslušníka Obvodného oddelenia PZ XXXXX sp. zn. ORP-671/HA-VT-2012 zo dňa 23.11.2012 bolo podľa   § 206 ods. 1) Trestného poriadku  vznesené  obvinenie XXXXX  za  prečin  zanedbania povinnej výživy podľa § 207 ods. 1) Trestného zákona na tom skutkovom základe, ako je uvedené vo výrokovej časti tohto uznesenia. 

V priebehu trestného stíhania bol vypočutý obvinený XXXXX, ktorý pri svojom výsluchu uznal výšku dlhu na výživnom na svoju maloletú dcéru XXXXX a zároveň uviedol, že vyživovaciu povinnosť si dodatočne splnil voči poškodenej XXXXX a v budúcnosti sa bude snažiť výživné riadne platiť.

	Svedkyňa - poškodená XXXXX pri svojom výsluchu dňa XXXXX uviedla, že zo strany povinného, teda obvineného XXXXX má uhradený dlh na výživnom voči maloletej XXXXX a ako poškodená sa k trestnému stíhaniu nepripája.
                                      
         Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

V zmysle ustanovenia § 86 písm. a) Trestného zákona trestnosť zanedbania povinnej výživy zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral  na záverečnú poradu. 
                                                                      
Vzhľadom k vyššie uvedeným skutočnostiam, keďže obvinený XXXXX si  dlh na výživnom uhradil, bolo potrebné podľa § 215 ods. 1  písm. h) Trestného poriadku s poukazom na § 86 písm. a)  Trestného zákona trestné stíhanie zastaviť, nakoľko trestnosť činu zanikla. 

S poukazom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ingrid Poldruhá
prokurátorka